Diari Oficial de la Generalitat Valenciana


Sumari del DOGV 797, del 06-04-1988 (1988/810859)

ORDRE de 22 de març de 1988, de la Conselleria de Sanitat i Consum, per la qual es objecte de desplegament la Cartilla de Salut del xiquet.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/03/22/(1)/dof/vci/html**

### Dades del document

Número de DOGV
:   797

Data del DOGV
:   06-04-1988

Secció del DOGV
:   DISPOSICIONS GENERALS

Número del document
:   1988/810859


Data del document
:   22-03-1988

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

Ordre de 22 de març de 1988, de la Conselleria de Sanitat i Consum, per la qual és objecte de desplegament la Cartilla de Salut del xiquet.  
El Decret 147/86, de 24 de novembre, del Consell de la Generalitat Valenciana, pel qual es regula el programa per a la promoció de la salut de la mare i del xiquet, va establir, entre d'altres, un programa mínim anomenat de vigilància de la salut del xiquet fins els catorze anys, el qual fonamentalment consta de successius exàmens i certificats de salut a practicar a cada nounat fins arribar a l'esmentada edat.  
Com a document oficial per a la constància de la informació sanitària dels susdits exàmens, es creà la Cartilla de Salut, de la Conselleria de Sanitat i Consum. Al desplegament de l'esmentada Cartilla va dirigida aquesta Ordre, que es dicta en compliment de l'article deu i de la Disposició Final Primera del Decret 147/86.  
Per tot això,  
ORDENE:  
Article primer  
La Cartilla de Salut creada en l'article 14 del Decret 147/86, de 24 de novembre, és el document oficial per a la constància de la informació sanitària dels exàmens de salut obligatoris, inclosos en el programa de vigilància de la salut del xiquet, regulat en els articles 12.ª 15 del Decret susdit.  
Article segon  
Tots els Centres Sanitaris on es presta assistència als parts, així com tots aquells professionals sanitaris que ho facen pel seu compte, estan obligats a proveir-se de la Cartilla de Salut. Els susdits exemplars hauran de ser retirats en el Centre de Salut Comunitària o unitat de gestió, del Servei Valencià en l?Area de Salut i, si hi mancava, en la Direcció Territorial de Sanitat i Consum de la província on despleguen llurs activitats.  
Article tercer  
La Cartilla de Salut haurà de ser lliurada als pares o responsables legals del xiquet nounat, abans que aquest deixa l?hospital, i se'ls tornarà en les successives ocasions en què siga utilitzada per a consulta o anotació pel personal del servei sanitari.  
Article quart  
Qualsevol ús de la Cartilla de Salut es durà a terme amb el lliure consentiment dels pares o responsables legals del xiquet.  
Cap persona o organisme públic o privat no podrà exigir l?exhibició o entrega de la Cartilla de Salut.  
La negativa dels pares o responsables legals del xiquet a exhibir o lliurar la Cartilla de Salut a cap persona o organisme públic o privat, no serà raó per a la discriminació o el detriment dels drets del xiquet, ni dels seus pares o representants legals.  
Article cinquè  
Tots els Centres sanitaris a què fa referència l'article segon, integrats en la xarcia pública, disposaran de personal sanitari que hi actuarà com a responsable de les intervencions que, dins dels programes per a la promoció de la salut de la mare i del xiquet, facen referència a l'atenció i la cura de la dona puèrpera, l'educació de la mare per a la lactància i les atencions al xiquet, i l'examen de salut al nounat. Aquest personal serà expressament designat pel Director del Centre.  
Article sisè  
La Cartilla de Salut necessàriament haurà de recollir totes aquelles dades que conformen la informació sanitària del xiquet i consta dels apartats següents:  
- Identificació del xiquet i dades personals dels sens pares o responsables legals, així com del pediatra o altre facultatiu responsable de l'atenció sanitària dels xiquets de la família, d'acord amb la informació que aquells hagen facilitat. Primer certificat de salut.  
- Exàmens de salut als 15 dies, al primer, segon, tercer, cinquè, setè, novè, dotzè, quinzè i divuitè mes; als dos, quatre i sis anys; examen de salut orientat a la pràctica de l'esport i els corresponents als onze i catorze anys.  
Hom haurà d'emplenar els certificats de salut segon a sisè, corresponents als dotze i vint-i-quatre mesos, als quatre anys, a la pràctica de l'esport, i als catorze anys.  
- Atencions sanitàries i problemes de salut significatius.  
- Immunitzacions. Dentició. Somatometria.  
- Al·lèrgies. Malalties cròniques. Terapèutiques permanents.  
El format de la Cartilla de Salut serà el que establirà com a model la Direcció General de Promoció de la Salut.  
Article setè  
La informació sanitària de l'examen efectuat al nounat que conforma el primer certificat de la Cartilla de Salut, haurà de ser emplenada pel facultatiu o, si s'escau, per altre professional sanitari que assistesca el part.  
Se n'exclouen els apartats referents a l'estat del xiquet i a la lactància, els quals hauran de ser emplenats per l'equip pediàtric que s'ocuparà del nounat en la institució hospitalària o, si hi mancava, pel professional que signe l'alta hospitalària de la mare.  
Del primer certificat de salut degudament emplenat seran tramesos, pel centre sanitari o pel professional que assistirà el part pel seu compte, dos exemplars en els impresos inclosos a tai finalitat en la Cartilla. L?original s'adreçarà al Centre de Salut Comunitària de l?Area o si hi mancava a la Direcció Territorial de Sanitat i Consum, fins que es creen els òrgans de gestió que integren els serveis sanitaris públics de l?Area amb intervenció en els programes de promoció de la salut de la mare i del xiquet. L?altre exemplar serà tramés al pediatra o responsable directe de l'atenció de salut del xiquet en la seua Zona, d'acord amb el que estableix el paràgraf segon de l'article sisè.  
Els certificats hauran d'emplenar-se i trametre's dins del termini de set dies comptadors des del naixement.  
DISPOSICIONS FINALS  
Primera  
Queda facultada la Direcció General de Promoció de la Salut i la Direcció General de Planificació de l?Assistència Sanitària per dictar, dins l?àmbit de llurs respectives competències, les instruccions necessàries per a l?execució i el desplegament del que disposa aquesta norma.  
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
No obstant aixà, l'efectivitat i l'aplicació dels exàmens de salut a què fa referència l'article setè, quedarà ajornada a la promulgació de les normes específiques que s'anuncien en el susdit precepte.  
València, 22 de març 1988.  
El Conseller de Sanitat i Consum,  
JOAQUIN COLOMER SALA


Còpia Permalink ELI